CELEX: 32022D0119
Language: lt
Date: 1643155200000
Title: Komisijos sprendimas (ES) 2022/119 2022 m. sausio 26 d. kuriuo panaikinamas Sprendimas 2004/613/EB dėl maisto grandinės ir gyvūnų bei augalų sveikatos patariamosios grupės sukūrimo

2022 1 28   
               
               
                  LT
               
               
                  Europos Sąjungos oficialusis leidinys
               
               
                  L 19/71
               
            
         KOMISIJOS SPRENDIMAS (ES) 2022/119
         2022 m. sausio 26 d.
         kuriuo panaikinamas Sprendimas 2004/613/EB dėl maisto grandinės ir gyvūnų bei augalų sveikatos patariamosios grupės sukūrimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         kadangi:
         
                     (1)
                  
                  
                     Komisijos sprendimu 2004/613/EB (1) sukurta maisto grandinės ir gyvūnų bei augalų sveikatos patariamoji grupė. Komisija konsultavosi su šia grupe dėl maisto ir pašarų saugos, maisto ir pašarų ženklinimo ir pateikimo, žmonių mitybos pagal maisto produktų įstatymus, gyvūnų sveikatos ir gerovės bei augalų sveikatos darbo programos ir kitų priemonių, kurių Komisija turėjo imtis ar pasiūlyti pirmiau minėtose politikos srityse;
                  
               
                     (2)
                  
                  
                     2020 m. gegužės 20 d. Komisija priėmė komunikatą „Sąžininga, sveika ir aplinkai palanki maisto sistema pagal strategiją „Nuo ūkio iki stalo“ (2);
                  
               
                     (3)
                  
                  
                     įgyvendinant strategiją „Nuo ūkio iki stalo“ turi būti konsultuojamasi su suinteresuotaisiais subjektais, turinčiais patirties sveikatos, mitybos, rinkodaros, aplinkos, klimato, tvaraus žemės ūkio, agronomijos, žuvininkystės, akvakultūros ir socialinių mokslų srityse, taip pat skaitmeninės pertvarkos ir finansų srityse, susijusiose su maisto sistemomis;
                  
               
                     (4)
                  
                  
                     taigi, su strategijos „Nuo ūkio iki stalo“ įgyvendinimu susiję klausimai viršija grupės kompetenciją, kaip šiuo metu numatyta Sprendime 2004/613/EB. Todėl, siekiant užtikrinti aktyvesnį ekspertų dalyvavimą tose politikos srityse, būtina sudaryti naują neformalią ekspertų grupę, turinčią daugiau narių ir užduočių;
                  
               
                     (5)
                  
                  
                     atsižvelgiant į tai, kas išdėstyta pirmiau, Sprendimą 2004/613/EB būtina panaikinti;
                  
               
                     (6)
                  
                  
                     kadangi dabartinės patariamosios grupės narių įgaliojimai baigiasi 2022 m. liepos 14 d., šis sprendimas turėtų būti taikomas nuo kitos dienos,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2004/613/EB panaikinamas.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. liepos 15 d.
         
         
            Priimta Briuselyje 2022 m. sausio 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  2004 m. rugpjūčio 6 d. Komisijos sprendimas 2004/613/EB dėl maisto grandinės ir gyvūnų bei augalų sveikatos patariamosios grupės sukūrimo (OL L 275, 2004 8 25, p. 17).
         
            (2)  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Sąžininga, sveika ir aplinkai palanki maisto sistema pagal strategiją „Nuo ūkio iki stalo“ (COM/2020/381 final).